Makdonaldo ežeras

Makdonaldo ežeras () – ežeras JAV, Montanoje, didžiausias Ledyno nacionaliniame parke. Iškilęs 960 m aukštyje, apsuptas Uolinių kalnų. Ilgis iki 16 km, plotis iki 1,6 km. Ežerą maitina tirpstantys kalnų ledynai. Makdonaldo ežere gausu upėtakių, o apylinkėse grizlių, juodųjų lokių, briedžių, elnių. Pakrantėse auga tankūs spygliuočių (eglių, kėnių, maumedžių) miškai.

Kategorija:JAV ežerai
Kategorija:Montana